הכוחות הרוסיים באיזיום המשיכו בהתקפות בשלושה קווי התקדמות: דרום מזרחה לכיוון סלובאנסק, דרום מערבה לכיוון ברווינקובה, וישר מערבה הרחק ממחוז דונצק. לפי אוקראינה, היישוב קופיאנסק-ווזלובי היה המרכז הלוגיסטי הראשי שאליו הובא הציוד לצבא הרוסי.
במאי, המפקד העליון האוקראיני ולרי ז'ליז'ני הצהיר כי הכוחות האוקראינים עברו לפעולות התקפות נגד סביב חרקוב ואיזיום. הן נועדו ככל הנראה לדחוק את הכוחות הרוסיים מטווח הארטילריה של העיר חרקוב, לאלץ יחידות רוסיות להתפרס מחדש מאזור איזיום, והייתה עלולה לאיים על קווי התקשורת הרוסיים. עד 13 במאי נסוגו הכוחות הרוסיים שהיו מסביב לעיר חרקוב. בסוף החודש התמקדו הרוסים בשמירה והחזרה של השליטה בשטח מצפון לעיר חרקוב. רוסיה שלטה גם במזרח מחוז חרקוב. במקביל ללחימה, פעלה רוסיה להדק את שליטתה באזורים שהיא כבשה.
הדיוויזיה ה-176 (ורמאכט)
הדיוויזיה ה-176 (בגרמנית: 176. Infanterie-Division) הייתה דיוויזיית חיל רגלים של ה שלחמה במלחמת העולם השנייה.
היסטוריה.
הדיוויזיה הוקמה ב-26 בינואר 1943 כיחידת "אימון ותחלופה". היה לה כוח של כ-7,000 איש, שרובם היו במצב ירוד. החטיבה זכתה לכינוי "דיוויזיית החולים", מכיוון שהיא הורכבה ברובה מגברים שנחשבו לא כשירים לשירות צבאי, כמו נכים פיזית וגברים עם אלרגיות קשות. גדוד אחד כלל גברים עם לקויות שמיעה חמורות, שניים כללו אנשי לופטוואפה (אך עם אימוני חי"ר רבים), בעוד שרבים אחרים היו מחלימים ונכים למחצה. הדיוויזיה נטלה חלק בבקרה על הבליטה, וב-31 באוקטובר 1944 היא הפכה לדיוויזיית חי"ר. בנובמבר ובדצמבר 1944, הדיוויזיה הייתה חלק מקורפוס האס אס ה-12 במסגרת ארמיית הפאנצר החמישית. בין ינואר למרץ 1945 הוקצתה דיוויזיית הרגלים ה-176 לקורפוס אס אס ה-12 במסגרת הארמייה ה-15. הדיוויזיה ה-176 הייתה מערך צבאי 'רגיל' אשר פעל בעיקר בצד ההולנדי של "ראש הגשר רור" במהלך מבצע בלקקוק. במהלך המבצע, המטה שלה היה ממוקם באפלד ליד ולודרופ. הדיוויזיה למעשה עברה חידוש והצטיידות במהלך הקרב על הבליטה ומבצע בלקקוק.
הדיוויזיה הוקצתה לקורפוס ה-74 של הארמייה ה-15 באפריל 1945 וראתה פעילות באזור דיסבורג, שם נכנעה בסופו של דבר.
מתקפת בלגרד
HD 140283
HD 140283 הוא כוכב המרוחק כ-190 שנות אור מכדור הארץ. כוכב זה נחשב לעתיק ביותר שגילו בני האדם והוא בן כ-13.2 מיליארד שנים. הכוכב נקרא על שמה של הדמות התנ"כית מתושלח שחי על פי המקרא עד גיל 969.
הכוכב היה מוכר כאשר מיקומו המדויק נמצא ב-1912 על ידי וולטר סידני אדמס.
IBM 3279
יעקב שטיינמץ
ריצוף בשיטת סנגר
דיוויזיית המילואים ה-35 (האימפריה הגרמנית)
דיוויזיית המילואים ה-35 (בגרמנית: 35. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה.
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. הדיוויזיה הוקמה מהעתודה הראשית במצודת טורן בפרוץ המלחמה ושימשה אך ורק בחזית המזרחית עם התקדמות המלחמה. הדיוויזיה לחמה בקרב טננברג, הקרב הראשון על האגמים המזוריים, מתקפת גורליצה-טרנוב ומתקפת ברוסילוב. הדיוויזיה נשארה באוקראינה וחזרה במלואה לגרמניה רק במרץ 1919 עם תום המלחמה.
תמיר גרינברג (מוזיקאי)
תמיר גרינברג (נולד ב-26 באוקטובר 1994) הוא זמר-יוצר, פסנתרן ומלחין ישראלי. זוכה העונה השמינית של התוכנית "הכוכב הבא".
ביוגרפיה.
גרינברג נולד וגדל בתל אביב. אימו אסנת היא מעצבת תאורה. אביו שמוליק היה איש נדל"ן והיום עובד כנהג מונית. הוריו התגרשו כשהיה בן 19 ויש לו אחות אחת. מגיל צעיר גילה גרינברג התעניינות בתיאטרון ואמנות, ואימו, שזיהתה את האהבה שלו לתחומים אלה, הייתה זו שרשמה אותו לבית ספר לאומנויות. הוא למד בבית הספר לאמנויות ולאחר מכן בתיכון לאומנויות ע"ש תלמה ילין במגמת אמנות פלסטית, אז גם התחיל לנגן בפסנתר ולשיר. הוא הושפע מאוד מעולמות הרית'ם אנד בלוז, הבלוז והפאנק, ובגיל 15 הקים כבר הרכב ראשון, "תמיר גרינברג ולהקתו", הרכב בן 8 נגנים שניגן את המוזיקה המקורית אותה כתב. ההרכב זכה בתחרות 'רוק עצמאות' ויצר הדים בישראל ומחוצה לה, ובאותה שנה הופיע מול קהל של מעל 15,000 איש, בהיכל נוקיה.
בגיל 17 הוציא את הקלטותיו הראשונות. הוא הופיע בפסטיבלים בארץ כגון פסטיבל הג'אז הבינלאומי אילת ופסטיבל הפסנתר בתל אביב, מופע רוק עצמאות, שבו ניצח ההרכב שלו מתוך 60 הרכבים משתתפים, ואירועים כגון פתיחת האספה השנתית של אקו"ם; וכן בפסטיבלי מוזיקה אחרים, כגון BA City Beats Festival שבסלובקיה ו-Kaunas Jazz Festival שבליטא.
בשנת 2013 הוחתם גרינברג על ידי Music Matters Jazz כאמן עולה בתוכנית BET (Black Entertainment Television).
במהלך שירותו הצבאי, גרינברג קיבל מעמד מוזיקאי מצטיין וזכה במלגת קרן שרת בתחום הג'אז של שנת 2015/2014. הוא זכה במלגה ל-4 שנות לימודי מוזיקה במכללת ברקלי למוזיקה שבבוסטון, ארצות הברית. במסגרת לימודיו, התגורר בניו יורק. בעקבות מגפת הקורונה הוא חזר לארץ, אך לא לפני שסיים לעבוד על אלבומו הראשון יחד עם המפיק זוכה הגראמי בן קיין והבסיסט דרק נייברגלט.
בשנת 2021 השתתף בעונה השמינית של תוכנית המציאות "הכוכב הבא" וזכה במקום הראשון.
במרץ 2022 נכנס לרשימה Forbes 30 Under 30 של מגזין פורבס.
חיים אישיים.
גרינברג בזוגיות עם הזמרת כרמל זורע, שהתמודדה גם היא ב"הכוכב הבא", ומתגורר בתל אביב.
ראפיד איי פי איי
אלופוליפלואידיות
DNA מיטוכונדרי
ביארנה סלוט כריסטיאנסן
ביארנה סלוט כריסטיאנסן (בדנית: Bjarne Slot Christiansen; נולד ב-27 בספטמבר 1952) הוא חייל לשעבר בכוחות המיוחדים של כוחות ההגנה של דנמרק. התפרסם בשל ספרו Et liv på kanten (חיים על הקצה), והופעותיו הרבות בטלוויזיה, הפכו אותו למפורסם מאוד בארצו.
ביוגרפיה.
כריסטיאנסן נולד בהרנינג ב-27 בספטמבר 1952. ב-1973 הוא התגייס לכוחות ההגנה של דנמרק, ועד 2001 שירת בקורפוס היגר - יחידת הכוחות המיוחדים של הצבא המלכותי הדני. כחלק מאימוניו, הוא סיים את קורס הריינג'רים של צבא ארצות הברית. קרסטן מורך, דני נוסף שלמד בקורס יחד עם כריסטיאנסן, טוען בספרו Sådan!., שכריסטיאנסן סיים את הקורס במקום הראשון מבין 200 משתתפים. לאחר סיום שירותו הצבאי החל להופיע בסרטים ובתוכניות טלוויזיה רבות.
בשנת 2000 הפך למאמן של קבוצת הרכיבה אתגרית Team CSC. ב-2001 החל להנחות יחד עם אניה סטינסיג את סדרת הטלוויזיה På afveje, בה יוצאים שניהם אל מקומות שוממים ומסוכנים ברחבי העולם. בשנת 2003 הוא הנחה תוכנית Prinsesse for en aften ביחד עם סיגנה סוונדסן ב-2005 פרסם יחד עם העיתונאי לארס וסטרגארד את האוטוביוגרפיה שלו תחת השם Et liv på kanten (חיים על הקצה). הספר זכה לפופולריות רבה בדנמרק, ובעקבותיו החל כריסטיאנסן להנחות יחד עם מנחה את הטלוויזיה הדני הפופולרי בובר את התוכנית Bubber og BS i trøjen. הוא ובובר המשיכו להנחות עוד מספר תוכניות לאחר מכן.
בעקבות פרסומו הקים כריסטיאנסן את החברה B.S. og co, המבצעת משימות מגוונות הכוללות אבטחה ואימון, אך גם קורסים והרצאות בנושאים אלו.
טבח בוצ'ה
טבח בוצ'ה היה סדרה של פשעי מלחמה ופשעים נגד האנושות שעל פי החשד בוצעו על ידי הכוחות המזוינים של הפדרציה הרוסית בעיר בוצ'ה שבאוקראינה במהלך קרב בוצ'ה, בעקבות הפלישה הרוסית לאוקראינה. שלטונות אוקראינה טענו כי יותר מ-300 תושבי העיירה נהרגו.
רקע כללי.
כחלק מהפלישה לאוקראינה ב-2022, פלש הצבא הרוסי לצפון אוקראינה דרך גבולותיה הדרומיים של בלארוס. אחד המהלכים הראשוניים היה פלישה לכיוון קייב, ויחד עם שיירה גדולה של כלי רכב צבאיים, הצבא הרוסי התקדם לאוקראינה מצפון לקייב.
ב-27 בפברואר 2022 התקדמו כוחות הצבא הרוסי לעבר העיר בוצ'ה, מה שהפך אותה לאחד מהאזורים המרוחקים הראשונים של קייב שאליהם הגיעו כוחות רוסיים.
שלא כמו בעיירות אחרות, המשיך ראש העיר של בוצ'ה להישאר בתפקידו בתקופת הכיבוש הרוסי, ולא נחטף או הוצא להורג.
בסוף מרץ, לפני הנסיגה הרוסית מקייב, הצהירה התובעת הכללית של אוקראינה אירינה ונדיקטובה שהתובעים האוקראינים אספו ראיות ל-2,500 מקרים החשודים בפשעי מלחמה בפלישה וזיהו כמה מאות חשודים.
במסגרת נסיגה כללית של כוחות רוסיים מצפון קייב, כמו גם התקפות על בסיסים רוסיים על ידי הצבא האוקראיני, נסוגו החיילים הרוסים מאזור בוצ'ה צפונה. כוחות אוקראיניים נכנסו לעיר ב-1 באפריל.
דיווחים.
ב-2 באפריל פורסמו ברשתות החברתיות, צילומי וידאו ראשוניים לאחר הנסיגה הרוסית, המציגים המוני אזרחים פצועים או הרוגים. לטענת ראש עיריית בוצ'ה, אנטולי פדורוק, "מאות חיילים רוסים" היו גם הם בין הגופות שנמצאו באזור. לאחר מכן, התגלו עדויות נוספות לפשעי מלחמה שביצעו כוחות רוסיים בזמן שכבשו את האזור. לפי "הטיימס" וה"וושינגטון פוסט", שמונה עשרה גופות מרוטשות של גברים, נשים וילדים שנרצחו נמצאו במרתף. נראה כי הצילומים שפורסמו על ידי הצבא האוקראיני מציגים תא עינויים במרתף, עם גופות ואוזניים חתוכות ושיניים שנשלפו החוצה. גופות של אזרחים הרוגים אחרים הושארו בכביש. בין ההרוגים זוהתה גופתה של אולגה סוחנקו, שהייתה ראש הכפר "מוטיז'ין" (הסמוך לבוצ'ה), בעלה ובנה, שנעצרו על ידי הכוחות הרוסים מספר ימים לפני כן.